**8. pielikums**

**Nr. POSSESSOR/2024/84**

**IEPIRKUMA LĪGUMS NR. POSSESSOR/2024/84 (PROJEKTS)**

**par privatizācijas sertifikātu kontu uzskaites sistēmas uzturēšanu un izmaiņu izstrādi**

Rīgā, *Līguma parakstīšanas datums ir droša elektroniskā paraksta un laika zīmoga datums*

**SIA** “**Publisko aktīvu pārvaldītājs Possessor**”, reģistrācijas Nr. 40003192154, juridiskā adrese Krišjāņa Valdemāra iela 31, Rīga, LV – 1887 (turpmāk – Pasūtītājs), kuru saskaņā ar [●] pārstāv **[●]**, no vienas puses un

**[●],** reģistrācijas Nr. [●], juridiskā adrese [●] (turpmāk – Izpildītājs), kuru saskaņā ar [●] pārstāv **[●]**, no otras puses, (turpmāk – kopā Puses, vai katrs atsevišķi – Puse),

pamatojoties uz iepirkuma [●] (turpmāk – Iepirkums) rezultātiem, noslēdz šādu iepirkuma līgumu par privatizācijas sertifikātu kontu uzskaites sistēmas uzturēšanu un izmaiņu izstrādi (turpmāk – Līgums):

1. **Līguma priekšmets**
   1. Pasūtītājs uzdod un Izpildītājs apņemas ar savu tehnisko aprīkojumu un darbaspēku uzturēt Privatizācijas sertifikātu kontu uzskaites sistēmu (turpmāk – Sistēma) un veikt Sistēmas izmaiņu izstrādi (turpmāk – Pakalpojumi) par Līguma 2. pielikumā “Finanšu piedāvājums” (turpmāk – Finanšu piedāvājums) norādītajām Pakalpojumu cenām, ievērojot Līgumā, t.sk., Līguma 1. pielikumā “Tehniskā specifikācijā” (turpmāk – Tehniskā specifikācija) noteiktās prasības un citus ar Pakalpojumu izpildi saistītos Pasūtītāja norādījumus.
   2. Pakalpojumu sniegšanas laiks: **24 (*divdesmit četri*) mēneši** **no 2025. gada 1. marta** vai līdz Līgumcenas sasniegšanai (atkarībā no tā, kurš no nosacījumiem iestāsies pirmais).
2. **Līgum****cena un norēķinu kārtība**
   1. Kopējā līgumcena par Pakalpojumiem visā Līguma darbības laikā nepārsniedz **41’999,99 EUR** (*četrdesmit viens tūkstotis deviņi simti deviņdesmit deviņi eiro un 99 centi*), neieskaitot pievienotās vērtības nodokli (PVN) (iepriekš un turpmāk – Līgumcena). PVN tiek maksāts normatīvajos aktos noteiktajā apmērā un kārtībā.
   2. Puses vienojas, ka ikmēneša maksa par Sistēmas uzturēšanas pakalpojumu nodrošināšanu - [●] EUR bez PVN, attiecīgi 24 (*divdesmit četros*) mēnešos maksa par Sistēmas uzturēšanas pakalpojumu nodrošināšanu - [●] EUR bez PVN. Ja Izpildītājs nesniedz Sistēmas uzturēšanas pakalpojumus pilnu kalendāro mēnesi, tad samaksa par Sistēmas uzturēšanas pakalpojumu tiek rēķināta proporcionāli faktiskajam dienu skaitam, kad Sistēmas uzturēšanas pakalpojumi tiek saņemti.
   3. Puses vienojas, ka Sistēmas izmaiņu izstrāde, ja tāda būs nepieciešama, tiks veikta pēc šādas Izpildītāja speciālista 1 (*vienas*) cilvēkstundas likmes - [●] EUR bez PVN. Maksa par Sistēmas izmaiņu izstrādi tiks aprēķināta Izpildītāja speciālista 1 (*vienas*) cilvēkstundas likmi reizinot ar Sistēmas izmaiņu izstrādē Izpildītāja faktiski patērēto stundu skaitu. Izpildītājam netiek garantēts konkrēts Sistēmas izmaiņu izstrādes pieprasījums skaits vai apjoms.
   4. Izpildītāja speciālista 1 (*vienas*) cilvēkstundas likme un ikmēneša maksa par Sistēmas uzturēšanas pakalpojumu nodrošināšanu paliek nemainīga visā Līguma darbības laikā.
   5. Izpildītājs, 3 (*trīs*) darbdienu laikā pēc Sistēmas uzturēšanas pakalpojumu nodošanas un pieņemšanas akta (turpmāk – Akts) vai Sistēmas izmaiņu akta abpusējas parakstīšanas, nosūta Pasūtītājam rēķinu uz Līguma rekvizītu daļā norādīto e-pasta adresi. Puses atzīst par spēkā esošiem (derīgiem) rēķinus, kas sagatavoti elektroniski bez rekvizītu zonas “paraksts”.
   6. Ja Pasūtītājs konstatē neatbilstības Izpildītāja iesniegtajā rēķinā, tas informē Izpildītāju par konstatētajām neatbilstībām un Izpildītājs iesniedz Pasūtītājam labotu rēķinu 4 (*četru*) darbdienu laikā.
   7. Pasūtītājs maksu par Pakalpojumiem veic 10 (*desmit*) darbdienu laikā no Izpildītāja rēķina saņemšanas dienas, veicot pārskaitījumu uz Līgumā norādīto Izpildītāja norēķinu kontu.
   8. Maksājums ir izdarīts brīdī, kad Pasūtītājs ir veicis maksājumu no sava norēķinu konta uz Līgumā norādīto Izpildītāja norēķinu kontu.
3. **Sistēmas uzturēšanas pakalpojuma sniegšana**
   1. Puses vienojas, ka Sistēmas uzturēšanas pakalpojumā ietilpst Tehniskās specifikācijas 3. punktā norādītie Sistēmas uzturēšanas darbi.
   2. Izpildītājam jānodrošina Sistēmas problēmu pieteikumu apstrādi darbdienās no plkst. 8:15 līdz 17:00. Pasūtītāja pieteikumi, kas iesniegti elektroniski pēc noteiktā laika, brīvdienā vai valsts svētku dienā, uzskatāmi par saņemtiem nākamās darbdienas plkst. 8:15 un to apstrāde uzsākama Tehniskās specifikācijas norādītajā termiņā atkarībā no tam piešķirtās prioritātes.
   3. Piesakot Sistēmas problēmu pieteikumu, Pasūtītāja kontaktpersona formulē Sistēmas problēmas aprakstu vai jautājumu, norādot pieteikuma risināšanas prioritāti. Reģistrējot pieteikumu, Izpildītājs un Pasūtītājs vienojas par pieteikuma vienotu izpratni (galīgo formulējumu, būtību un risināšanas prioritāti). Ja nepieciešams, Pasūtītājs sniedz pieteikuma risināšanai nepieciešamo papildus informāciju.
   4. Pēc Pasūtītāja pieprasījuma, Izpildītājs nodrošina ar Sistēmas lietošanu un/vai uzturēšanu saistītu konsultāciju sniegšanu un lietotāju atbalstu attālināti un/vai klātienē Pasūtītāja telpās Tehniskajā specifikācijā noteiktajā apjomā.
   5. Izpildītājs ne vēlāk kā līdz nākamā kalendāra mēneša 5. datumam iesniedz Pasūtītājam Aktu, aizpildot Līguma 4. pielikuma veidni, kur norāda vismaz šādu informāciju par iepriekšējā mēnesī sniegtajiem Sistēmas uzturēšanas pakalpojumiem:
      1. slēgto (atrisināto) Sistēmas problēmu pieteikumu detalizēts saraksts;
      2. risināšanā esošo Sistēmas problēmu pieteikumu saraksts;
      3. piegādāto laidienu saraksts.
   6. Pasūtītāja kontaktpersona, ne vēlāk kā 3 (*trīs*) darbdienu laikā, pārbauda Aktā Izpildītāja norādīto informāciju ar faktiski saņemtajiem Sistēmas uzturēšanas pakalpojumiem. Ja Aktā norādītā informācija atbilst iepriekšējā mēnesī faktiski saņemtajiem Sistēmas uzturēšanas pakalpojumiem, Pasūtītājs paraksta Aktu. Ja Pasūtītājs Aktā konstatē trūkumus vai nepilnības, Pasūtītājs Aktu paraksta tikai pēc tam, kad Izpildītājs ir novērsis konstatētos trūkumus vai nepilnības. Akta abpusēja parakstīšana ir pamats rēķina izrakstīšanai Līguma 2.5. punktā norādītajā kārtībā.
   7. Ja Pasūtītāja kontaktpersona 3 (*trīs*) darbdienu laikā no Akta saņemšanas dienas nav rakstiski iesniegusi Izpildītāja kontaktpersonai pamatotas iebildes ar lūgumu veikt izmaiņas un/vai papildinājumus Aktā, tiek uzskatīts, ka Aktā norādīto Sistēmas uzturēšanas pakalpojumu sniegšana ir akceptēta bezierunu kārtībā.
4. **Sistēmas izmaiņu izstrādes pakalpojumu sniegšana** 
   1. Pasūtītājs, ja nepieciešams, piesaka Sistēmas risinājumu uzlabojumu, papildinājumu un pilnveidojumu (iepriekš un turpmāk – Sistēmas izmaiņas) izstrādi, nosūtot Izpildītājam Sistēmas izmaiņu pieprasījumu, kas sagatavots atbilstoši Līguma 3. pielikumā pievienotajai veidnei un kurā ir atspoguļota Tehniskās specifikācijas 4.3. punktā norādītā informācija.
   2. Sistēmas izmaiņu pieprasījumu Pasūtītājs nosūta uz Izpildītāja kontaktpersonas e-pasta adresi. Elektroniski nosūtītais dokuments ir uzskatāms par saņemtu nākamajā darbdienā pēc tā nosūtīšanas dienas.
   3. Sistēmas izmaiņu pieprasījuma novērtēšanu Izpildītājs veic 5 (*piecu*) darbdienu laikā pēc Sistēmas izmaiņu pieprasījuma saņemšanas no Pasūtītāja. Ja Sistēmas izmaiņu pieprasījuma novērtēšana objektīvu apstākļu dēļ nav iespējama 5 (*piecu*) darbdienu laikā, Izpildītājs par to informē Pasūtītāja kontaktpersonu un Puses vienojas par citiem pieprasījuma novērtēšanas termiņiem.
   4. Sagatavoto Sistēmas izmaiņu pieprasījuma novērtējumu Izpildītājs nosūta Pasūtītāja kontaktpersonai uz e-pasta adresi. Pasūtītājam iesniegtais Sistēmas izmaiņu pieprasījuma novērtējums ir jāuztur spēkā 3 (*trīs*) mēnešus no tā iesniegšanas brīža, ar tiesībām Pasūtītājam attiecīgajā termiņā šo novērtējumu saskaņot vai noraidīt pēc saviem ieskatiem un bez pienākuma pamatot savu izvēli vai kompensēt ar noraidījumu Izpildītājam radītos izdevumus/zaudējumus.
   5. Ja nepieciešams, Izpildītājs nodrošina bezmaksas aprēķinu un Izpildītāja eksperta klātienes konsultācijas Pasūtītāja darbiniekiem par Sistēmas izmaiņu pieprasījuma novērtējumā norādīto darbietilpību, tās noteikšanai izmantotās metodes pielietojumiem, kā arī sniedz Pasūtītājam darbietilpības novērtēšanai izmantoto informāciju.
   6. Izpildītājs uzsāk Sistēmas izmaiņu pieprasījuma izpildi, t.sk., veic izmaiņu testēšanu un lietotāju dokumentācijas papildināšanu, pamatojoties uz Pasūtītāja prasībām, apstiprināto programmatūras projektējuma aprakstu, apjomu un termiņiem, tikai pēc Sistēmas izmaiņu pieprasījuma abpusējas parakstīšanas.
   7. Ja Izpildītājs konstatē, ka Sistēmas izmaiņu izstrādei nepieciešams ilgāks laiks nekā norādīts Sistēmas izmaiņu izstrādes pieprasījumā, Izpildītājs iesniedz Pasūtītājam detalizētu aprakstu ar kļūdu novērtējumu un iesniedz Pasūtītājam jaunu Sistēmas izmaiņu pieprasījuma izpildes termiņa piedāvājumu. Izpildītājs ir atbildīgs par to, lai kļūda novērtējumā nepārsniegtu izmaksu tāmē norādīto Sistēmas izmaiņu pieprasījumā norādīto summu.
   8. Sistēmas izmaiņu izstrādes nodevumu Pasūtītājs pieņem un Izpildītājs nodod ar Sistēmas izmaiņu nodošanas un pieņemšanas aktu (turpmāk – Sistēmas izmaiņu akts), kurā Izpildītājs detalizēti norāda informāciju par Sistēmas izmaiņu izpildes gaitu, paveiktajiem un secīgajiem darbiem, t.sk. norāda Izpildītāja speciālista patērēto stundu skaitu un ietver informāciju par akceptēšanas slēdzienu.
   9. Pasūtītājs ne vēlāk kā 20 (*divdesmit*) darbdienu laikā pēc Sistēmas izmaiņu izstrādes nodevuma saņemšanas pārbauda Sistēmas izmaiņu atbilstību Sistēmas izmaiņu pieprasījumā noteiktajām prasībām.
   10. Ja Sistēmas izmaiņas neatbilst Pasūtītāja izvirzītajām prasībām vai citiem Pasūtītāja norādījumiem, tostarp Pasūtītāja saskaņotajam Sistēmas izmaiņu pieprasījumam , Pasūtītājs ir tiesīgs Sistēmas izmaiņu aktā norādīt iebildes par neatbilstoši sniegtajiem pakalpojumiem vai kādu to daļu, kurus Izpildītājam ir pienākums novērst uz sava rēķina Pasūtītāja norādītajā termiņā un kārtībā. Pēc minēto trūkumu novēršanas izdarāma attiecīgā Sistēmas izmaiņu izstrādes nodevuma atkārtota pieņemšana.
   11. Ja Sistēmas izmaiņu izstrādes nodevums atbilst Sistēmas izmaiņu pieprasījumā norādītajam un ir saņemts pozitīvs akceptēšanas slēdziens, Puses paraksta Sistēmas izmaiņu aktu. Sistēmas izmaiņu akta abpusēja parakstīšana ir pamats rēķina izrakstīšanai Līguma 2.5. punktā norādītajā kārtībā.
   12. Ja Līguma 4.9. punktā noteiktajā termiņā Pasūtītāja kontaktpersona nav rakstiski e-pastā iesniegusi Izpildītāja kontaktpersonai motivētu lūgumu Sistēmas izmaiņu izstrādes nodevuma pieņemšanas termiņa pārcelšanai, tiek uzskatīts, ka Izpildītāja izstrādātās Sistēmas izmaiņas ir akceptētas bezierunu kārtībā un Pasūtītājam nav iebildumu par to apjomu un kvalitāti.
   13. Izpildītājs izstrādātajām un ieviestajām Sistēmas izmaiņām nodrošina garantiju Līgumā noteiktajā kārtībā un apjomā, ja vien Puses, pēc Sistēmas izmaiņu pieprasījuma saņemšanas, nav vienojušās par citu garantijas saistību termiņu konkrētam Sistēmas izmaiņu pieprasījumam. Izpildītājs bez papildu samaksas veic tādu Sistēmas izmaiņu izstrādes nodevuma (piegādātās programmatūras) uzstādījumu, konfigurācijas parametru vai izpildāmā koda modifikāciju veikšanu, kuru mērķis ir novērst kļūdas, kā arī datu bojājumus, kas radušies Izpildītājam apzinātas vai neapzinātas rīcības rezultātā un kas apgrūtina Sistēmas izmaiņu izstrādes nodevuma (piegādātās programmatūras) izmantošanu atbilstoši Sistēmas programmatūras aprakstam, kāda tā bijusi, nododot Sistēmas izmaiņu izstrādes nodevumu (piegādāto programmatūru) ekspluatācijā.
   14. Izpildītājs bez papildu samaksas veic Sistēmas izmaiņu izstrādes nodevuma (piegādātās programmatūras) darbības traucējumu un/vai problēmu diagnosticēšanu un analīzi, kā arī novērš Sistēmas izmaiņu izstrādes nodevuma (piegādātās programmatūras) darbības traucējumus, ja tādi rodas, un Sistēmas izmaiņu izstrādes nodevuma (piegādātās programmatūras) defektus, ja tādi tiek atklāti, kā arī veic Pasūtītāja datu labošanu/atjaunošanu, ja datu bojājumi radušies Sistēmas izmaiņu izstrādes nodevuma (piegādātās programmatūras) kļūdu vai nepilnību dēļ.
5. **Pušu pienākumi un tiesības**
   1. Izpildītājam ir pienākums:
      1. sniegt Sistēmas uzturēšanas pakalpojumus un izstrādāt Sistēmas izmaiņas kvalitatīvi, pilnā apjomā, Pušu noteiktajā termiņā un garantēt to izpildi saskaņā ar Līguma noteikumiem un Pasūtītāja norādījumiem, kā arī Latvijas Republikā saistošajiem normatīvajiem aktiem;
      2. nodrošināt Izpildītāja izstrādātām un ieviestām Sistēmas izmaiņām garantijas uzturēšanu Līguma 6. punktā noteiktajā kārtībā;
      3. nodot Pasūtītājam Sistēmas izmaiņu izstrādes nodevuma (piegādātās programmatūras) pirmkodu un izpildkodu (ciktāl tas neaizskar ar normatīvo regulējumu aizsargātas trešo personu autortiesības), kā arī Sistēmas dokumentācijas atjaunotu variantu pie jebkādu Sistēmas izmaiņu nodošanas Pasūtītājam. Sistēmas izmaiņu izstrādes nodevuma (Piegādātās programmatūras) kodus un dokumentāciju (MS Office lasāmā formātā) Izpildītājs iesniedz elektroniski, nosūtot tos aizsargātā veidā (piemēram, ar paroli) Pasūtītāja kontaktpersonai e-pastā;
      4. ievērot Līgumā noteikto konfidencialitātes prasību ievērošanu un neizpaust trešajām personām informāciju, ko tas uzzinājis, pildot ar Līgumu uzņemtās saistības;
      5. nekavējoties informēt Pasūtītāju par jebkuriem apstākļiem, kas ietekmē vai var ietekmēt Pakalpojumu izpildi atbilstoši Līguma noteikumiem;
      6. nekavējoties, bet ne vēlāk kā 3 (*trīs*) darbdienu laikā informēt Pasūtītāju par jebkuriem apstākļiem, kas ietekmē vai var ietekmēt Līguma izpildi atbilstoši Līguma noteikumiem;
      7. nodrošināt jebkādu Pasūtītāja datu (t.sk. fizisko personu, Sistēmas piekļuves paroļu) drošību un aizsardzību pret nesankcionētu piekļūšanu tiem;
      8. nekavējoties, bet ne vēlāk kā 3 (*trīs*) darbdienu laikā rakstiski paziņot Pasūtītājam, ja Līguma izpildes laikā tiek pieņemts kāds no šādiem lēmumiem:
         1. par Izpildītāja maksātnespējas procesa pasludināšanu;
         2. par Izpildītāja ārpustiesas tiesiskās aizsardzības procesa īstenošanu;
         3. par Izpildītāja tiesiskās aizsardzības procesa īstenošanu;
         4. par Izpildītāja maksātnespējas procesa pabeigšanu;
         5. par Izpildītāja likvidācijas procedūras uzsākšanu.
      9. savas kompetences ietvaros nodrošināt, ka Izpildītāja izstrādāto Sistēmas izmaiņu, Sistēmas uzturēšanas pakalpojumu rezultātā Sistēma varēs pilnībā darboties, netiks izdzēsta vai bojāta savādākā veidā, vai Sistēmā esošie dati un cita veida informācija netiks zaudēta, grozīta vai padarīta par neprecīzu un neuzticamu, vai Sistēma kopumā varēs pilnvērtīgi darboties atbilstoši tās definētajai funkcionalitātei;
      10. nekavējoties ziņot Pasūtītājam par jebkādu informācijas tehnoloģiju drošības incidentu un veikt visas tā novēršanai nepieciešamās darbības;
      11. uzņemties atbildību par apakšuzņēmēju sniegto darbu daļas atbilstību Līgumā noteiktajām prasībām, ja Izpildītājs Līguma izpildē plāno iesaistīt apakšuzņēmējus.
   2. Izpildītājam ir tiesības:
      1. saņemt Pasūtītāja rīcībā esošo informāciju, kas nepieciešama Līgumā noteikto Pakalpojumu sniegšanai;
      2. saņemt samaksu par atbilstoši Līguma noteikumiem sniegtiem Pakalpojumiem Līgumā noteiktajā kārtībā;
      3. nomainīt Līguma izpildē iesaistītos apakšuzņēmējus, kā arī speciālistus un personas, uz kuru iespējām Izpildītājs ir balstījies, lai apliecinātu savas kvalifikācijas atbilstību Iepirkumā noteiktajām kvalifikācijas prasībām, tikai saņemot Pasūtītāja iepriekšēju rakstveida piekrišanu, ievērojot Publisko iepirkumu likuma 62. pantā noteikto.
   3. Pasūtītājam ir pienākums:
      1. nodrošināt Pasūtītāja personāla piedalīšanos intervijās, ja tādas nepieciešamas Līgumā paredzēto Pakalpojumu sniegšanai;
      2. pēc Izpildītāja pieprasījuma nodrošināt Izpildītājam pieeju Pasūtītāja pārziņā esošiem resursiem (informācijai, materiāliem, informācijas sistēmām un tml.), kas nepieciešami Līgumā paredzēto Pakalpojumu sniegšanai;
      3. nodrošināt rezerves kopiju veidošanu Sistēmas datiem un failiem;
      4. veikt samaksu par kvalitatīvi sniegtiem Pakalpojumiem;
      5. pieņemt lēmumu atļaut vai atteikt Izpildītāja speciālistu vai apakšuzņēmēju nomaiņu vai jaunu apakšuzņēmēju vai Izpildītāja speciālistu iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma nodaļas noteikumiem.
   4. Pasūtītājam ir tiesības:
      1. pieprasīt un saņemt no Izpildītāja informāciju par Līguma izpildes gaitu;
      2. dot Izpildītājam saistošus norādījumus attiecībā uz Pakalpojumu izpildi;
      3. saņemt no Izpildītāja informāciju, kas apliecina personas datu apstrādes un aizsardzības atbilstību normatīvo aktu prasībām;
      4. pastāvīgi uzraudzīt Pakalpojumu sniegšanas kvalitāti;
      5. dot Izpildītājam norādījumus Pakalpojumu kvalitatīvai, savlaicīgai un normatīvajiem aktiem atbilstošai izpildei;
      6. saņemt no Izpildītāja informāciju, kas apliecina personas datu apstrādes atbilstību piemērojamo normatīvo aktu prasībām;
      7. pieprasīt Izpildītājam novērst Sistēmas drošības nepilnības, kas radušās Sistēmas uzturēšanas pakalpojumu sniegšanas gaitā vai Sistēmas izmaiņu izstrādes rezultātā.
6. **Garantijas**
   1. Izpildītājs apņemas izstrādātajām izmaiņām Sistēmā nodrošināt 2 (*divu*) gadu garantiju no Sistēmas izmaiņu akta abpusējas parakstīšanas dienas, ja vien Puses, Sistēmu izmaiņu pieprasījumā nav vienojušās par citu garantijas saistību termiņu konkrētam Sistēmas izmaiņu pieprasījumam.
   2. Garantijas saistības attiecas kā uz Sistēmas izmaiņām, tā uz Sistēmas bezkļūdu darbību (tajā skaitā, attiecībā uz funkcionālajām, veiktspējas un drošības prasībām). Garantijas laikāIzpildītājair pienākums bez maksas veikt tādu Sistēmas izmaiņu izstrādes nodevuma (piegādātās programmatūras) uzstādījumu, konfigurācijas parametru vai izpildāmā koda modifikāciju veikšanu, kuru mērķis ir novērst kļūdas, kā arī datu bojājumu novēršanu, kas radušies Izpildītājam apzinātas vai neapzinātas rīcības rezultātā un kas apgrūtina Sistēmas izmaiņu izstrādes nodevuma (piegādātās programmatūras) izmantošanu atbilstoši Sistēmas programmatūras aprakstam, kāds tas bijis, nododot Sistēmas izmaiņu izstrādes nodevumu (piegādāto programmatūru) ekspluatācijā, tai skaitā, piegādātajos nodevumos, kuri netika identificēti testēšanas un ieviešanas fāzē.
   3. Ja Sistēmā, pēc Sistēmas izmaiņu pieprasījuma izstrādes, tiek konstatētas kļūdas Sistēmas funkcionalitātē, konstatēti veiktspējas zudumi, informācijas drošības vai integritātes apdraudējumi, Izpildītājam ir pienākums pierādīt, ka šādu kļūdu cēlonis nav izmaiņu izstrāde un ieviešana, pretējā gadījumā uzskatāms, ka šādu defektu cēlonis ir Izpildītāja rīcība un šādu kļūdu novēršana ir Izpildītāja atbildība.
   4. Izpildītājam visā garantijas periodā ar saviem materiāliem un tehniskiem līdzekļiem jāuztur Sistēmas izmaiņu izstrādes un testa (akcepttesta) vide Izpildītāja pusē.
   5. Izpildītājs tiek atbrīvots no pienākuma nodrošināt garantiju izstrādātajām Sistēmas izmaiņām vai tās daļām, kurām Līguma darbības laikā vai garantijas laikā trešā persona Pasūtītāja uzdevumā ir veikusi izmaiņas, kā arī Sistēmas daļām, kuru darbību šādas izmaiņas ietekmē.
7. **Pušu atbildība**
   1. Ja vienas Puses saistību izpildes nokavējums (tikai tāds nokavējums, kas ietekmē otras Puses spējas izpildīt savas saistības) liedz otrai Pusei veikt savlaicīgu saistību izpildi, tas tiek pagarināts par pirmā nokavēto laika posmu. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējumu.
   2. Par Sistēmas problēmas pieteikuma atrisināšanas termiņa nokavējumu prioritātei ar kategoriju “Avārija” Pasūtītājs ir tiesīgs piemērot Izpildītājam līgumsodu **50 EUR** (*piecdesmit* *euro*) apmērā par katru kavējuma stundu.
   3. Pasūtītājs, pēc Izpildītāja pieprasījuma, maksā Izpildītājam līgumsodu 0,3% (*nulle, komats, trīs procentu*) apmērā no nesamaksātās summas par katru nokavēto maksājuma dienu, bet ne vairāk kā 10% (*desmit procentus*) no attiecīgā maksājuma summas.
   4. Izpildītājs, pēc Pasūtītāja pieprasījuma, maksā Pasūtītājam līgumsodu 0,3% (*nulle, komats, trīs procentu*) apmērā par Sistēmas izmaiņu pieprasījumā noteiktā izpildes termiņa kavējumu par katru nokavēto dienu, bet ne vairāk kā 10% (*desmit procentus*) no attiecīgajā Sistēmas izmaiņu pieprasījumā norādītās summas. Pasūtītājs ir tiesīgs piemērot savstarpējo prasījumu ieskaitu un no Izpildītājam veicamajiem maksājumiem vienpusēji ar ieskaitu dzēst līgumsodu.
   5. Ja Izpildītājs pārkāpj Līguma 9. punktā noteiktās konfidencialitātes saistības, tad Izpildītājs maksā Pasūtītājam vienreizēju līgumsodu **2’000 EUR** (*divi tūkstoši* *euro*) par katru atsevišķu pierādītu pārkāpuma gadījumu. Pasūtītāja pienākums pirms līgumsoda ieturēšanas ir iesniegt Izpildītājam konfidencialitātes saistību pārkāpumu apstiprinošus pierādījumus.
   6. Ja Pasūtītājs Līgumu izbeidz Līguma 12.6. punktā (izņemot 12.6.3. - 12.6.5. apakšpunktā) noteiktajos gadījumos, Izpildītājs maksā līgumsodu 10% (*desmit procenti*) apmērā no Līguma 2.2. punktā norādītās kopējās maksas par Sistēmas uzturēšanas pakalpojumu nodrošināšanu 24 (*divdesmit četru*) mēnešu periodā.
   7. Izpildītājs ir pilnībā atbildīgs par tā darbinieku, apakšuzņēmēju un to darbinieku darbību, bezdarbību, pieļauto pārkāpumu vai nolaidību Līguma saistību izpildes gaita.
   8. Izpildītājs uzņemas pilnu materiālo atbildību par nodarītajiem tiešajiem zaudējumiem un nemantisko kaitējumu, un apņemas atlīdzināt visus izdevumus, zaudējumus un nemantisko kaitējumu, kas Izpildītāja, tā speciālistu un/ vai apakšuzņēmēju, darbības vai bezdarbības rezultātā, tai skaitā konfidencialitātes saistību vai personas datu aizsardzības un drošības prasību neievērošanas gadījumā, radušies Pasūtītājam.
   9. Līgumsoda samaksa neatbrīvo vainīgo Pusi no Līguma saistību pienācīgas izpildes un pienākuma atlīdzināt otrai Pusei tiešos zaudējumus.
8. **Autortiesības un licences**
   1. Visas Līguma izpildes gaitā radušās mantiskās intelektuālā īpašuma tiesības (Līguma izpildes laikā izstrādātie Sistēmas izmaiņu izstrādes nodevumi (programmatūras pilnveidojumi), t.sk. izstrādāto nodevumu pirmkodi) tiek nodoti Pasūtītājam īpašumā līdz ar attiecīgā Akta vai Sistēmas izmaiņu akta parakstīšanas brīdi un vienīgi Pasūtītājam ir tiesības izmantot visas Autortiesību likumā noteiktās autora mantiskās tiesības uz Līguma izpildes gaitā izstrādātajiem Sistēmas programmatūras pilnveidojumiem.
   2. Izpildītājs Pasūtītāja rīcībā nodod izstrādātos Sistēmas izmaiņu izstrādes nodevumus (programmatūras pilnveidojumus), t.sk. izstrādāto nodevumu pirmkodus, un atļauj Pasūtītājam lietot Līguma ietvaros tapušos Sistēmas izmaiņu izstrādes nodevumu (programmatūras pilnveidojumu) rezultātus pēc saviem ieskatiem, piešķirot Pasūtītājam tiesības lietot izstrādātos Sistēmas izmaiņu izstrādes nodevumus (programmatūras pilnveidojumus), t.sk. izstrādāto nodevumu pirmkodus bez laika vai reižu ierobežojuma, t.i. Pasūtītājs ir tiesīgs neierobežotā laikā un pēc saviem ieskatiem turpināt lietot saņemtos Sistēmas izmaiņu izstrādes nodevumus (programmatūras pilnveidojumus) arī pēc Līguma darbības beigām. Vienlaicīgi Izpildītājs Pasūtītājam piešķir atļauju neierobežoti izmantot ar Sistēmas izmaiņu izstrādi saistītos nodevumus, t.sk. tajos ietilpstošos ar autortiesībām aizsargājamos objektus, kopā vai pa daļām, pēc Pasūtītāja ieskatiem bez papildus nosacījumiem jebkurā vietā pasaulē, kā arī veikt vai uzdot trešajām personām veikt tajos jebkādus pārveidojumus, grozījumus un papildinājumus pēc Pasūtītāja ieskatiem. Pasūtītājs ir tiesīgs gan patstāvīgi, gan ar Izpildītāja palīdzību veikt jebkuras Sistēmas izmaiņu izstrādes (programmatūras pilnveidojumu) nodevumu (to pirmkoda, izskata un saskarnes) modifikācijas, kas saistītas ar Sistēmas izmaņu izstrādes (programmatūras pilnveidojumu) nodevumu iespēju paplašināšanu, darbspējas nodrošināšanu ar citām informācijas sistēmām, t.sk., uzdot šādu modifikāciju veikšanu trešajām personām bez Izpildītāja piekrišanas saņemšanas.
   3. Ja Izpildītājs Sistēmas programmatūras pilnveidojumu izstrādes laikā izmanto citu personu intelektuālo īpašumu, tas garantē, ka Izpildītājam ir visas nepieciešamās atļaujas izmantot citu personu intelektuālo īpašumu.
   4. Izpildītājs apliecina, ka, Sistēmas uzturēšanas vai Sistēmas izmaiņu izstrādes laikā nav un netiks aizskartas trešo personu autortiesības un blakustiesības, kā arī nav un netiks pieļauti nekādi autortiesību un intelektuālā īpašuma pārkāpumi.
   5. Visi Sistēmā Pasūtītāja vai trešo personu ievadītie un Sistēmas darbības rezultātā iegūtie dati visos to formātos ir Pasūtītāja vai datu subjektu ekskluzīvs īpašums.
   6. Izpildītājam Pasūtītājam iesniegtajos Sistēmas izmaiņu izstrādes nodevumos ir aizliegts iekļaut jebkādas norādes, kas satur ierobežojumus Pasūtītājam brīvi rīkoties (sadalīt, publicēt, iekļaut izvilkumus citos tekstos, nodot citām personām, u.c.) ar saņemtajiem nodevumiem vai to daļām. Izpildītājs nedrīkst pieprasīt, lai Pasūtītājs jebkādi izmantojot Sistēmas izmaiņu izstrādes nodevumus, publicē atsauces uz Izpildītāju.
   7. Izpildītājs garantē, ka tas ar visiem darbiniekiem un konsultantiem ir noslēdzis līgumus, saskaņā ar kuriem autortiesības uz izstrādātajām Sistēmas izmaiņām (trešās personas programmatūras adaptācijas gadījumā – uz izstrādātajiem pielāgojumiem) pieder Izpildītājam un Izpildītājam nav zināma neviena trešā persona, kura varētu šīs Izpildītāja tiesības apstrīdēt, kā arī likt šķēršļus Sistēmas izmaiņu izstrādes nodevumu izmantošanai.
   8. Pusēm (tajā skaitā jebkurām trešajām personām) saglabājas autora mantiskās tiesības uz tiem dokumentiem, materiāliem, datiem vai programmatūru, kura ir tikusi izmantota Līguma izpildes ietvaros un uz kurām Pusēm vai trešajām personām ir bijušas autora mantiskās tiesības jau pirms Līguma spēkā stāšanās brīža.
   9. Izpildītājs Līguma darbības laikā, kā arī pēc Akta vai Sistēmas izmaiņu akta parakstīšanas, uzņemas pilnu atbildību par iespējamiem trešo personu intelektuālā īpašuma tiesību pārkāpumiem, kas radušies saistībā ar Sistēmas programmatūras pilnveidojumu izstrādi, Sistēmas uzturēšanas vai Sistēmas izmaiņu izstrādes laikā izmantotajiem vai radītajiem intelektuālā īpašuma objektiem, tostarp, kompensē visus zaudējumus Pasūtītājam, ja tādi rodas trešo personu prasību par intelektuālā īpašuma tiesību aizskārumu rezultātā.
9. **Konfidencialitāte**
   1. Konfidenciāla informācija ir ar Līguma izpildi saistīta informācija, t.sk. piekļuves paroles Sistēmai un cita par Sistēmas darbību saistīta jebkāda mutiska, rakstiska, elektroniska vai jebkādā citā tehniskā veidā fiksēta informācija, kas nav publiski pieejama un kas ir tieši vai netieši saistīta ar Līgumu, un kuru Pasūtītājs sniedz Izpildītājam pirms vai pēc Līguma noslēgšanas) Līgumā noteikto saistību izpildei, neatkarīgi no informācijas nodrošināšanas veida, laika un vietas (turpmāk – Konfidenciāla informācija), bet neietver informāciju:
      1. kuru atbilstoši Pasūtītāja rakstveida apstiprinājumam nav jāuzskata par konfidenciālu;
      2. kuru Izpildītājs var pierādīt, ka šāda informācija bijusi Izpildītāja rīcībā vai bijusi tam zināma (esot tā rīcībā, ierakstīta tā datnēs, datoros vai citos tehniskos ierakstīšanas līdzekļos) pirms saņemšanas no Pasūtītāja nepārkāpjot konfidencialitātes saistības;
      3. kuru izstrādājis vai radījis pats Izpildītājs ārpus Līguma.
   2. Izpildītājs vienmēr glabā konfidenciāli visu tā saņemto Konfidenciālo informāciju un neizpauž šādu Konfidenciālu informāciju nevienai citai personai, un nodrošina, ka ar to saistītās sabiedrības, Izpildītāja un ar to saistīto sabiedrību pārstāvji, darbinieki un sadarbības partneri saglabā konfidencialitāti un neizpauž Konfidenciālu informāciju trešajām personām bez Pasūtītāja rakstveida piekrišanas. Neskatoties uz iepriekš minēto, Izpildītājam bez Pasūtītāja rakstveida piekrišanas ir tiesības izpaust Konfidenciālu informāciju šādos gadījumos:
      1. kad tas saprātīgi nepieciešams Izpildītājam, lai nodrošinātu Līgumā noteikto saistību izpildi, tostarp jebkādas Konfidenciālas informācijas izpaušanu jebkuram darbiniekam, sadarbības partnerim, apakšuzņēmējam, pārstāvim vai konsultantam tikai tiktāl, ciktāl tas nepieciešams, lai Izpildītājs varētu izpildīt savas saistības saskaņā ar Līgumu;
      2. aizdevējiem vai viņu konsultantiem, jebkurām reitingu aģentūrām vai apdrošināšanas sabiedrībām un apdrošināšanas brokeriem, bet tikai tiktāl, ciktāl tas ir pamatoti nepieciešams;
      3. tiktāl, ciktāl to prasa piemērojamie tiesību akti vai atbilstošs tiesas lēmums, vai kompetentas valsts iestādes lēmums atbilstoši piemērojamo tiesību aktu prasībām. Šajā gadījumā, sniedzot Konfidenciālu informāciju kompetentām valsts iestādēm, Pusēm ir jānorāda uz aizsargājamās informācijas statusu un jālūdz kompetentas valsts iestādēm tai piešķirt ierobežotas pieejamības statusu;
      4. ciktāl Konfidenciāla informācija ir kļuvusi publiski pieejama sabiedrībai, tajā skaitā saskaņā ar normatīvajiem aktiem publisko iepirkumu jomā, izņemot, ja Konfidenciāla informācija ir kļuvusi pieejama sabiedrībai pārkāpjot konfidencialitātes saistības.
   3. Ikreiz, kad Konfidenciālu informāciju ir atļauts izpaust saskaņā ar Līguma 9.2.1. vai 9.2.2. punktu, Izpildītājs nodrošina, lai uz Konfidenciālās informācijas saņēmēju tiktu attiecināts konfidencialitātes pienākums, kurš būtu līdzvērtīgs Līgumā noteiktajam konfidencialitātes pienākumam.
   4. Izpildītājam ir pienākums pēc Līguma izbeigšanās:
      1. atgriezt Pasūtītājam visu Konfidenciālo informāciju, kura ir Izpildītāja rīcībā; vai
      2. iznīcināt šādu Konfidenciālo informāciju, izmantojot drošu un konfidenciālu iznīcināšanas metodi.

9.5. Līgumā minētie konfidencialitātes noteikumi Pusēm ir saistoši Līguma darbības laikā un paliek Pusēm saistoši 10 (*desmit*) gadus pēc Līguma darbības termiņa beigām.

1. **Personas datu aizsardzība** 
   1. Puses apliecina, ka Līguma izpildes laikā katra Puse ar tās rīcībā esošajiem personas datiem rīkojas kā datu pārzinis Eiropas Parlamenta un padomes 2016. gada 27. aprīļa regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Regula) izpratnē.
   2. Ja Pakalpojumu izpildes gaitā Izpildītājam kļūst pieejami Pasūtītāja kā pārziņa vai arī kā apstrādātāja valdījumā vai turējumā esoši personas dati, Izpildītājs pret šo datu apstrādi attiecas Regulas izpratnē kā apstrādātājs, Pasūtītājam esot pārziņa statusā, pildot abām pusēm Regulā noteiktos pārziņa un apstrādātāja pienākumus un uzņemoties Regulā noteikto atbildību.
   3. Izpildītājam, kā personas datu apstrādātājam, ir pienākums:
      1. nodrošināt, ka Izpildītāja pārstāvji, kuriem būs iespēja piekļūt Sistēmas datiem, apstrādās Sistēmā esošos personas datus tikai saskaņā ar Pasūtītāja rakstveida norādījumiem un tikai un vienīgi Līgumā minēto saistību izpildei;
      2. nodrošināt, ka apakšuzņēmējam, ja tāds Līguma saistību izpildei tiks iesaistīts, ir tādi paši personas datu aizsardzības pienākumi, kādus ir uzņēmies Izpildītājs saskaņā ar Līgumu;
      3. nekavējoties un pienācīgi izskatīt visus Pasūtītāja rakstveida informācijas pieprasījumus attiecībā uz personas datu apstrādi;
      4. sniegt Pasūtītājam atbalstu un atbildēt uz datu subjekta pieprasījumu un nodrošināt datu subjekta tiesību īstenošanu;
      5. sniegt Pasūtītājam atbalstu personas datu apstrādes drošības nodrošināšanā Sistēmā;
      6. sniegt Pasūtītājam atbalstu personas datu aizsardzības pārkāpumu fiksēšanā Sistēmā un paziņošanā uzraudzības iestādei un/vai datu subjektam;
      7. pēc Pasūtītāja rakstveida pieprasījuma sniegt informāciju, kas apliecina personas datu apstrādes atbilstību normatīvo aktu prasībām.
   4. Izpildītājam aizliegts kopēt, uzglabāt Sistēmā esošos datus, kā arī nodot un izpaust tos trešajai personai, izņemot normatīvajos aktos noteiktos gadījumus.
   5. Pasūtītājam ir pienākums rakstveidā sniegt norādījumus Izpildītājam par personas datu apstrādi un aizsardzību.
2. **Nepārvarama vara**
   1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja šāda saistību neizpilde radusies nepārvaramu, ārkārtēja rakstura apstākļu rezultātā, t.i., tādu apstākļu rezultātā, kas atbilst visām šīm pazīmēm:
      1. to darbība sākusies pēc Līguma parakstīšanas un Puses to iestāšanos nevarēja iepriekš paredzēt;
      2. tos izraisīja notikums, no kura nav iespējams izvairīties un kura sekas nav iespējams pārvarēt;
      3. notikums nav noticis Puses vai tās kontrolē esošas personas rīcības dēļ;
      4. notikums saistību izpildi padara ne tikai apgrūtinošu, bet arī neiespējamu.
   2. Pie nepārvaramas varas apstākļiem pieskaitāmi – ugunsnelaime, kara darbība, epidēmija, dabas stihija un citi apstākļi, ja tie atbilst Līgumā minētajām pazīmēm.
   3. Par nepārvaramas varas apstākli nevar tikt atzīta apakšuzņēmēju, piegādātāju un citu iesaistīto personu saistību neizpilde vai nesavlaicīga izpilde un citi apstākļi, kas neatbilst Līgumā minētajām pazīmēm.
   4. Pusei, kas atsaucas uz nepārvaramu, ārkārtēja rakstura apstākļu darbību, 3 (*trīs*) darbdienu laikā par tiem jāpaziņo otrai Pusei, norādot iespējamo saistību izpildes termiņu.
   5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk nekā par 30 (*trīsdesmit*) dienām, katrai no Pusēm ir tiesības vienpusēji izbeigt Līgumu. Ja Līgums šādā kārtā tiek izbeigts, nevienai no Pusēm nav tiesību pieprasīt no otras Puses zaudējumu atlīdzību.
3. **Līguma darbības termiņš, grozīšana un pirmstermiņa izbeigšana**
   1. Līgums stājas spēkā ar tā parakstīšanas brīdi un ir spēkā līdz pilnīgai saistību izpildei, vai līdz brīdim, kad Līgums tiek izbeigts saskaņā ar Līguma noteikumiem.
   2. Pusēm abpusēji vienojoties, var tikt veikti Līguma grozījumi, ievērojot Publisko iepirkumu likuma 61. panta noteikumus.
   3. Ja Līguma darbības laikā līdz Līguma 1.2. punktā norādītajam termiņam Pasūtītājs nav izlietojis visu Līgumcenu, Pakalpojumu sniegšanas laiks var tikt pagarināts, kamēr Pasūtītājs izlieto Līgumcenu, bet kopējais Līguma termiņš nevar pārsniegt 6 (*sešus*) mēnešus.
   4. Jebkuri Līguma grozījumi ir spēkā, ja tie noformēti rakstveidā un tos parakstījušas abas Puses. Līguma grozījumi ar to abpusējas parakstīšanas brīdi kļūst par Līguma neatņemamu sastāvdaļu.
   5. Līgums var tikt izbeigts, Pusēm savstarpēji rakstiski vienojoties.
   6. Pasūtītājs, nosūtot Izpildītājam rakstisku paziņojumu, ir tiesīgs ar paziņojuma nosūtīšanas dienu vienpusēji izbeigt Līgumu šādos gadījumos, ja:

12.6.1. Izpildītājs nav ievērojis normatīvo aktu prasības vai Līguma noteikumus, vai nepienācīgi izpildījis Līgumu vai pārkāpis kādu no Līguma noteikumiem, vai pārkāpumu nav novērsis Pasūtītāja noteiktā termiņā;

12.6.2. Izpildītājs nenodrošina Iepirkuma nolikuma prasībām atbilstošu speciālistu un/vai apakšuzņēmēju iesaisti Līguma izpildē vai Izpildītājs Līguma izpildē ir iesaistījis speciālistu un/vai apakšuzņēmēju bez saskaņošanas ar Pasūtītāju;

12.6.3. ir uzsākta Izpildītājalikvidācija vai ierosināts Izpildītāja maksātnespējas vai tiesiskās aizsardzības process;

12.6.4. Izpildītājsnepilda Līguma vai piemērojamo tiesību aktu prasības, kas attiecināmas uz personu datu aizsardzību, informācijas konfidencialitāti un drošību;

12.6.5. Līguma izpilde nav iespējama starptautisku vai nacionālu sankciju vai būtisku Eiropas Savienības dalībvalsts vai Ziemeļatlantijas līguma organizācijas sankciju, kas ietekmē finanšu un kapitāla tirgus intereses, tajā skaitā šādu sankciju jebkuram no Izpildītāja patiesā labuma guvējiem, dalībniekiem, akcionāriem, valdes un/ vai padomes locekļiem, pilnvarotajiem pārstāvjiem vai Līguma izpildē iesaistītajām personām piemērošanas dēļ;

12.6.6. jebkurā Līguma izpildes stadijā atklājas, ka Izpildītājs Iepirkuma procedūras ietvaros sniedzis Pasūtītājam nepatiesu informāciju;

12.6.7. IzpildītājsLīguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;

12.6.8. Izpildītājs Līguma noslēgšanas vai Līguma izpildes laikā ir veicis prettiesisku darbību;

12.6.9. Izpildītāja maksājamais līgumsods un/vai Pasūtītāja zaudējumi sasniedz 10% (*desmit procentus*) no Līgumcenas;

12.6.10. Izpildītājs ir patvaļīgi pārtraucis Līguma izpildi, t.sk., ja Izpildītājs nav sasniedzams tā juridiskajā adresē.

12.7. Izpildītājam ir tiesības vienpusēji izbeigt Līgumu vismaz 10 (*desmit*) kalendāra dienas iepriekš rakstiski paziņojot par to Pasūtītājam, ja Pasūtītājs nav veicis Izpildītāja rēķinu apmaksu un Izpildītājs nav atbildīgs par šādu rēķinu neapmaksāšanu, un Pasūtītājsnav novērsis šādu situāciju 10 (*desmit*) kalendāra dienu laikā pēc Izpildītāja attiecīga paziņojuma saņemšanas.

12.8. Līguma izbeigšanas gadījumā Puses rakstveidā vienojas par galējo norēķinu atbilstoši sniegtajiem Pakalpojumiem, sastādot Pakalpojumu nodošanas un pieņemšanas aktu.

12.9. Līguma izbeigšana neatbrīvo Puses no pienākuma maksāt Līgumā noteikto līgumsodu.

1. **Noslēguma noteikumi**
   1. Pasūtītāja kontaktpersona: [●] *Amats,* *vārds, uzvārds, telefona Nr., e-pasts*.
   2. Izpildītāja kontaktpersona: [●] *Amats,* *vārds, uzvārds, telefona Nr., e-pasts*.
   3. Pušu kontaktpersonu pienākums ir vadīt un kontrolēt Līguma izpildi un Līguma darbības laikā uzturēt nepieciešamo saziņu Pušu savā starpā Līguma saistību izpildes nodrošināšanai, tostarp nodrošināt savlaicīgu Līguma izpildei paredzēto paziņojumu un informācijas nosūtīšanu otrai Pusei.
   4. Puses apņemas informēt katra savas Līguma izpildē iesaistītās kontaktpersonas, ka Līguma izpildes ietvaros norādītā kontaktinformācija par viņām tiek nodota otrai Pusei Līguma izpildes mērķim, kā arī to, ka papildus informācija par personas datu apstrādi, datu aizsardzību un datu subjekta tiesībām ir pieejama pie katras Puses, kas saņēmusi šos datus un apstrādā tos (piemēram, Pasūtītāja gadījumā ar informāciju par personas datu apstrādi var iepazīties tīmekļvietnē https://www.possessor.gov.lv/ izvietotajā Privātuma politikā https://www.possessor.gov.lv/par-mums/par-possesor/politikas-un-kartibas/ppolitika).
   5. Ja Līguma izpildes laikā tiek aizstāta kāda no Pasūtītāja vai Piegādātāja kontaktpersonām, tad attiecīgā Puse par to nekavējoties rakstiski informē otru Pusi. Šādos apstākļos atsevišķi Līguma grozījumi nav nepieciešami.
   6. Puses apliecina, ka tām ir attiecīgas pilnvaras, lai slēgtu Līgumu un uzņemtos tajā noteiktās saistības, kā arī iespējas veikt Līgumā noteikto pienākumu izpildi.
   7. Līgumu regulē Latvijas Republikas normatīvie akti. Jautājumi, kas nav atrunāti Līgumā, tiek risināti saskaņā ar Latvijas Republikā spēkā esošajiem  normatīvajiem aktiem.
   8. Jebkuru strīdu, kas rodas izriet vai ir saistīts ar Līguma izpildi, Puses mēģinās atrisināt sarunu vai vienošanās ceļā. Ja strīdus neizdodas atrisināt sarunu vai vienošanās ceļā 30 (*trīsdesmit*) kalendāra dienu laikā, tas tiks dots izskatīšanai tiesā Latvijas Republikā spēkā esošajos normatīvajos aktos noteiktajā kārtībā.
   9. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumā spēkā esošās normatīvo aktu prasības. Puses labticīgi veiks pārrunas, lai aizstātu spēku zaudējušo noteikumu ar noteikumu, kura ietekme un mērķis būtu pēc iespējas tuvāka spēku zaudējušā punkta regulējumam.
   10. Par Līguma izpildei būtisko rekvizītu (juridiskais statuss, atrašanās vieta u.c.) maiņu Puses nekavējoties informē viena otru.
   11. Visi paziņojumi saistībā ar Līgumu izdarāmi rakstiski un nosūtāmi otrai Pusei uz eAdresi, Līgumā norādīto e-pasta adresi vai pa pastu. Elektroniskām vēstulēm jābūt parakstītām ar drošu elektronisko parakstu, kas satur laika zīmogu atbilstoši normatīvo aktu prasībām. E‑pasta paziņojumi, kas nosūtīti uz Līguma kontaktpersonu e-pasta adresēm, domāti vienīgi saziņas ērtībai un nav uzskatāmi par pienācīgi veiktu oficiālu paziņojumu, izņemot, kad sarakstei tiek izmantotas Līguma kontaktpersonu e-pasta adreses.
   12. Līgums ar pielikumiem sagatavots un parakstīts Latvijas Republikā spēkā esošajos normatīvajos aktos noteiktajā kārtībā. Ja Līgums tiek parakstīts elektroniski, tas, pēc abpusējas parakstīšanas, glabājas  pie katras Puses  elektroniskā dokumenta formā.
   13. Līgumam kā neatņemama sastāvdaļas pievienoti šādi pielikumi:
       1. 1. pielikums – Tehniskā specifikācija;
       2. 2. pielikums – Finanšu piedāvājums;
       3. 3. pielikums – Izmaiņu pieprasījums (*veidne*);
       4. 4. pielikums – Sistēmas uzturēšanas pakalpojumu nodošanas un pieņemšanas akts (*veidne*).
2. **Pušu rekvizīti un paraksti**

|  |  |
| --- | --- |
| **Pasūtītājs** | **Izpildītājs:** |
| |  | | --- | | **SIA “Publisko aktīvu pārvaldītājs Possessor”**  Vienotais reģistrācijas numurs:  40003192154 | | PVN reģ. Nr. LV40003192154 | | Juridiskā adrese: Krišjāņa Valdemāra ielā 31,  Rīgā, LV –1887 | | e-pasts: pasts@possessor.gov.lv  Norēķinu rekvizīti:  Banka: “Citadele banka” AS  SWIFT kods: PARXLV22  Konta Nr.: LV07PARX0003805160002  Banka: “Swedbank” AS  SWIFT kods: HABALV22  Konta Nr.: LV17HABA0551032309150  [●]\* | | |  | | --- | | [●]  Vienotais reģistrācijas numurs: | | PVN reģ. Nr. | | Juridiskā adrese: | | e-pasts:  Norēķinu rekvizīti: | | Banka: | | SWIFT kods: | | Konta Nr.:    [●]\* | |  | |

\*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. **pielikums   
   pie līguma Nr. POSSESSOR/2024/84**

**Tehniskā specifikācija**

1. **pielikums   
   pie līguma Nr. POSSESSOR/2024/84**

**Finanšu piedāvājums**

1. **pielikums   
   pie līguma Nr. POSSESSOR/2024/84**

Izmaiņu pieprasījums Nr.\_\_\_

\_\_\_\_\_\_\_\_\_ (datums)

|  |  |  |
| --- | --- | --- |
| Nr.pk. | Pozīcija | Izmaiņu pieprasījuma apraksts |
| 1. | Izmaiņu pieprasījuma iesniegšanas datums |  |
| 2. | Izmaiņu pieprasījuma īss apraksts |  |
| 3. | Izmaiņu pieprasījuma veikšanai nepieciešamo darbību apraksts |  |
| 4. | Izmaiņu ietekme uz Sistēmas esošo funkcionalitāti un IT infrastruktūru. |  |
| 5. | Nepieciešamā darbietilpība (cilvēkstundās), t.sk. |  |
| 5.1. | Analīze |  |
| 5.2. | Izstrāde |  |
| 5.3. | Testēšana |  |
| 5.4 | Dokumentēšana |  |
| 6. | Realizācijas termiņš (datums), t.sk. |  |
| 6.1. | Nodevums testēšanai |  |
| 6.2. | Gala nodevums |  |

|  |  |
| --- | --- |
| Izpildītāja pārstāvis:  \_\_\_\_\_\_\_\_\_\_\_\_\_\_\_\_\_\_\_\_\_\_\_ | Pasūtītāja pārstāvji:  \_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_ |

1. **pielikums  
   pie līguma Nr. POSSESSOR/2024/84**

Sistēmas uzturēšanas pakalpojumu nodošanas un pieņemšanas akts

*Akta parakstīšanas datums ir pēdējā pievienotā*

*droša elektroniskā paraksta laika zīmoga datums*

\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_ (turpmāk – Izpildītājs), juridiskā adrese – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuru saskaņā ar  [●] pārstāv \_\_\_\_\_\_\_\_\_\_\_\_\_\_\_\_\_\_\_\_, no vienas puses nodod, un

SIA “Publisko aktīvu pārvaldītājs Possessor” (turpmāk – Pasūtītājs), reģistrācijas Nr. 40003192154, juridiskā adrese – Krišjāņa Valdemāra iela 31, Rīga, LV-1887, kuras vārdā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, kopā saukti Puses,

sastādīja šo aktu:

1. Izpildītājs saskaņā ar 2025. gada \_\_\_\_\_\_\_\_\_\_\_\_\_\_ noslēgto Iepirkuma līgumu Nr.\_\_\_\_\_\_\_\_\_\_\_\_ par privatizācijas sertifikātu kontu uzskaites sistēmas uzturēšanu un izmaiņu izstrādi(turpmāk – Līgums) (*norāda periodu*) ir sniedzis šādus privatizācijas sertifikātu kontu uzskaites sistēmas uzturēšanas pakalpojumus (turpmāk – Uzturēšanas pakalpojumi):

1.1. Saņemtie un apstrādātie pieteikumi:

|  |  |  |  |  |
| --- | --- | --- | --- | --- |
| Nr. | Pieteicējs | Pieteikšanas laiks | Prioritāte | Atrisināšanas laiks |
|  |  |  |  |  |

1.2. Piegādātie laidieni:

|  |  |  |
| --- | --- | --- |
| Nr. | Datums | Vispārējs izmaiņu apraksts |
|  |  |  |

2. Pasūtītājam nav iebildumu par sniegtajiem Uzturēšanas pakalpojumiem.

|  |  |
| --- | --- |
| *Izpildītājs:* | *Pasūtītājs:* |
|  |  |

Akts parakstīts ar drošu elektronisko parakstu un satur laika zīmogu